9.PIELIKUMS

atklāta konkursa “Būvuzraudzības veikšana 

objektam “Vides pieejamības nodrošināšana publiskajā infrastruktūrā pēc adreses 

Rīgas iela 113/117, Līvāni, Līvānu novads””,

identifikācijas Nr. LNP 2026/39, nolikumam 

Eiropas Savienības Atveseļošanas fonda projekta Nr. 3.1.2.1.i.0/2/24/l/CFLA/017 “Atbalsta pasākumu cilvēkiem ar invaliditāti mājokļu vides pieejamības nodrošināšana Līvānu novadā” ietvaros

BŪVUZRAUDZĪBAS LĪGUMS NR.__________( PROJEKTS)
Līguma sagatavošanas vieta – Līvāni, Latvija.

Līguma parakstīšanas datums – pēdējā pievienotā droša elektroniskā paraksta un tā laika zīmoga datums.
Līvānu novada pašvaldība, reģistrācijas Nr. 90000065595, juridiskā adrese: Rīgas iela 77, Līvāni, Līvānu novads, LV-5316, (turpmāk - Pasūtītājs), tās _______________ personā, kurš/-a darbojas uz Pašvaldību likuma un Līvānu novada pašvaldības nolikuma pamata, no vienas puses, un

_____________, reģistrācijas Nr.___________, juridiskā adrese:_______________, (turpmāk - Izpildītājs), tās __________________ personā, kurš/-a darbojas uz ________ pamata, no otras puses, abi kopā turpmāk saukti Puses, bet katrs atsevišķi Puse,

pamatojoties uz atklātā konkursa “Būvuzraudzības veikšana objektam “Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads””, identifikācijas Nr. LNP 2026/39, rezultātiem parakstīja sekojošu līgumu, turpmāk – Līgums:
1. LĪGUMĀ LIETOTIE TERMINI

1.1. Akts – pieņemšanas un nodošanas akts, ar kuru tiek pieņemti pakalpojumi vai to daļa.

1.2. BIS – būvniecības informācijas sistēma.

1.3. Būvdarbu veicējs – SIA “DEFASS-D”, registrācijas Nr. 40003217833.
1.4. Būvniecības ieceres dokumentācijas izstrādātājs (arī autoruzraugs) – SIA “NEOFORM”, reģistrācijas Nr. 41503072336.
1.5. Būvdarbi – būvdarbi, lai nodrošinātu būvniecības ieceres dokumentāciju “Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads” realizāciju dabā.

1.6. Būvniecības ieceres dokumentācija – Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads.

1.7. Būvuzraugs – Izpildītājs, kas reģistrēts būvkomersantu reģistrā un kuram ir tiesības piedāvāt pakalpojumus būvuzraudzības jomā, un kurš nodarbina atbilstošus būvspeciālistus, ja speciālajos būvnoteikumos nav noteikts citādi. 
1.8. Darbu veikšanas projekts (turpmāk – DVP) – Būvdarbu veicēja – SIA “DEFASS-D” izstrādāts un ar visiem būvniecības dalībniekiem – Pasūtītāju un Būvuzraugu – saskaņots dokuments, kurā tiek detalizēti aprakstīta Būvdarbu izpildes kārtība, Būvdarbu izpildes organizācija, Būvdarbu metodes, to secība un to atbilstība Līgumam, kā arī cita informācija, kuru pieprasa Pasūtītājs atbilstoši spēkā esošajiem normatīvajiem aktiem.
1.9. Elektronisks rēķins (turpmāk – E-rēķins) – Izpildītāja elektroniski sagatavots un Pasūtītājam nosūtīts strukturēts elektronisks rēķins sniegto pakalpojumu apmaksai.
1.10. Līguma cena – līgumcenā ir ietvertas visas ar pakalpojuma sniegšanu saistītās izmaksas, tai skaitā algas, kancelejas, komunālie, transporta, komunikāciju uzturēšanas izdevumi, visas ar pakalpojuma plānošanu, sniegšanu, kontroli tieši un netieši saistītās izmaksas, kā arī peļņa, apdrošināšana, iespējamie riski (to novēršanas vai mazināšanas) un citas iespējamās ar pakalpojuma sniegšanu saistītās izmaksas, ietverot visus piemērojamos nodokļus, izņemot pievienotās vērtības nodokli. Pretendents apzinās, ka tam nebūs tiesību prasīt piedāvātās līgumcenas paaugstināšanu un pasūtītājs nemaksās vairāk, nekā noteiktā līgumcena, par ko noslēgts līgums

1.11. Nepārvarama vara – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas Republikas iestāžu, kā arī pašvaldību iestāžu pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.). Ierobežojumi, kurus Puses varēja paredzēt iepirkuma procedūras laikā un Līguma noslēgšanas brīdī, piemēram ierobežojumi, kas saistīti ar COVID-19, nav uzskatāmi par nepārvaramas varas apstākli, izņemot gadījumu, kad publiskas varas kompetenta iestāde pieņēma uz Covid-19 attiecināmu lēmumu, kas tieši un nepārprotami neļauj pildīt Līgumā noteiktās saistības.

1.12. Būvobjekts – Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads.
1.13. Pakalpojumi – būvuzraudzība objektam “Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads”, kā arī citi saistītie pakalpojumi, saskaņā ar Līgumu, Darba uzdevumu, Būvniecības ieceres dokumentāciju, citiem Līguma pielikumiem un saskaņā ar Būvniecības likumu, Ministru kabineta noteikumiem Nr. 500 “Vispārīgie būvnoteikumi”, Ministru kabineta noteikumiem Nr. 529 “Ēku būvnoteikumi”,  u.c. būvniecību regulējošajiem normatīvajiem aktiem.

1.14. Pievienotās vērtības nodoklis (turpmāk – PVN) – pievienotās vērtības nodoklis, kas piemērojams saskaņā ar spēkā esošo normatīvo aktu prasībām.

1.15. Darba uzdevums – Pasūtītāja noteiktais sniedzamo Pakalpojumu apraksts, apjomi un izpildes nosacījumi.

2. LĪGUMA PRIEKŠMETS

2.1. Pasūtītājs uzdod, bet Izpildītājs apņemas pret atlīdzību ar saviem darba rīkiem, tehniskajiem līdzekļiem, darbaspēku un citiem nepieciešamajiem resursiem sniegt Pakalpojumus – būvuzraudzību objektam “Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads” atbilstoši Līguma nosacījumiem, Darba uzdevumam (Līguma 1.pielikums), SIA “NEOFORM” izstrādātajai būvniecības ieceres dokumentācijai “Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads”, Būvdarbu izmaksu tāmēm un spēkā esošo normatīvo aktu prasībām.

2.2. Ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.

2.3. Būvprojektam atbilstošu Būvdarbu būvuzraudzība tiek veikta “Atbalsta pasākumu cilvēkiem ar invaliditāti mājokļu vides pieejamības nodrošināšana Līvānu novadā” - projekta Nr. Nr. 3.1.2.1.i.0/2/24/I/CFLA/017 ietvaros.

3. LĪGUMA CENA UN NORĒĶINU KĀRTĪBA

3.1. Līguma cena par Līguma ietvaros sniedzamiem Pakalpojumiem ir _____________ EUR (summa vārdiem euro) bez PVN.

3.2. PVN tiek aprēķināts un maksāts saskaņā ar spēkā esošajiem normatīvajiem aktiem.
3.3. Līguma cena visā Līguma darbības laikā netiks paaugstināta sakarā ar cenu pieaugumu vai pakalpojumu pieskaitāmo izdevumu izmaksām, nodokļu likmju, vai nodokļu normatīvā regulējuma izmaiņām, nepamatotu sadārdzinājumu, kā arī jebkuriem citiem apstākļiem, ja mainās kopējā Būvdarbu vērtība, pagarinās Būvdarbu izpildes termiņš vai tiek veiktas izmaiņas Būvniecības ieceres dokumentācijā.

3.4. Līguma cenas samaksu par Pakalpojuma sniegšanu Pasūtītājs veic pa daļām, katru mēnesi, proporcionāli iepriekšējā mēnesī Būvdarbu veicēja faktiski saskaņotajam un izpildītajam Būvdarbu apjomam, kas aprēķināts attiecībā pret kopējo Pakalpojuma apjomu (100%) (viens simts procenti) naudas izteiksmē. Pakalpojuma apjoma proporcija iepriekšējam mēnesim tiek aprēķināta, vadoties no iepriekšējā mēnesī izpildīto Būvdarbu apjoma attiecībā pret kopējo Būvdarbu apjomu (100%) (viens simts procenti) naudas izteiksmē.

3.5. Izpildītājs sagatavo un iesniedz Pasūtītājam Pakalpojuma izpildes aktu par iepriekšējā mēnesī faktiski sniegtajiem Pakalpojumiem 5 (piecu) darba dienu laikā pēc iepriekšējā mēnesī paveikto Būvdarbu apjomu apstiprināšanas un parakstītā Būvdarbu izpildes akta saņemšanas.

3.6. 10 (desmit) darba dienu laikā no Akta saņemšanas Pasūtītājs izskata Aktu un paraksta to vai minētajā termiņā rakstiski iesniedz Izpildītājam rakstisku iebildumu paziņojumu, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām, vai dokumentos ir neprecizitātes. Šādā gadījumā Izpildītājam ir pienākums Pasūtītāja iebildumu paziņojumā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu.

3.7. Pasūtītājs maksā Būvuzraugam par iepriekšējā mēnesī faktiski saņemto Pakalpojumu 10 (desmit) darba dienu laikā pēc Būvuzrauga sagatavota Līguma noteikumiem atbilstoša rēķina saņemšanas, ja ir iestājušies visi zemāk minētie nosacījumi:

3.7.1. Puses ir parakstījušas Aktu;
3.7.2. Izpildītājs ir iesniedzis Pasūtītājam E-rēķinu.
3.8. E-rēķinu, kas atbilst Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”, apmaksai Izpildītājs nosūta uz Pasūtītāja e–adresi: EREKINS@90000065595, kā arī pievieno klāt rēķinu PDF formātā.

3.9. Papildus E-rēķinā Izpildītājs obligāti norāda sekojošu informāciju: “Objekts “Vides pieejamības nodrošināšana publiskajā infrastruktūrā pēc adreses Rīgas iela 113/117, Līvāni, Līvānu novads”, Līguma numurs un datums, un piezīme: “projekta Nr. Nr. 3.1.2.1.i.0/2/24/I/CFLA/017 ietvaros”. Ja iepriekš minētā informācija netiks norādīta, tad Pasūtītājs neapmaksās nepareizi noformētu E-rēķinu.

3.10. Par samaksas brīdi uzskatāms bankas atzīmes datums Pasūtītāja maksājuma uzdevumā.
3.11. Ja Pasūtītājam rodas iebildumi par E-rēķinā norādītās summas pamatotību, Pasūtītājam ir tiesības rakstiski iesniegt Izpildītājam iebildumus un neapmaksāt E-rēķinu līdz brīdim, kamēr pretenzijas nav atrisinātas. 

3.12. Ja Pasūtītājs ir iesniedzis rakstisku iebildumu paziņojumu par Aktu vai E-rēķinu, Izpildītajam nav tiesības piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.  

3.13. Ja Līgumā noteikto Pakalpojumu sniegšana tiek pārtraukta no Izpildītāja neatkarīgu iemeslu dēļ, tad Puses sastāda Aktu par faktiski saņemtajiem Pakalpojumiem, konstatējot tajā saņemto Pakalpojumu apjomu, proporcionāli uz Līguma pārtraukšanas brīdi Būvdarbu veicēja faktiski izpildītajam Būvdarbu apjomam.

3.14. Ja Pasūtītājs ir apmaksājis Pakalpojumus vai to daļu, kurus nevajadzēja apmaksāt, tad tam rodas samaksas atprasījuma tiesība Civilikuma izpratnē ar pienākumu to atprasīt vai tas atskaita to no tuvākā paredzētā maksājuma Izpildītājam par Pakalpojumu sniegšanu. 
4. LĪGUMA IZPILDES TERMIŅŠ

4.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.

4.2. Līguma prognozējamais izpildes termiņš - 8 (astoņas) nedēļas  no atzīmes saņemšanas par būvdarbu uzsākšanas nosacījumu izpildi līdz Būvobjekta būvniecības pabeigšanai un Būvobjekta nodošanas ekspluatācijā. Līguma izpildes termiņā netiek ieskaitīti būvdarbu tehnoloģiskie pārtraukumi. 
4.3. Izpildītājs apņemas sniegt Pakalpojumus visā Būvniecības ieceres dokumentācijā paredzētā Būvdarbu izpildes termiņā (tas ir līdz Būvniecības ieceres dokumentācijā paredzēto būvdarbu pilnīgai izpildei, ko apliecina Pasūtītāja un Izpildītāja starpā parakstīts akts). Izpildītājs piedalās Būvobjekta nodošanā ekspluatācijā, kā arī pēc nepieciešamības tiks pieaicināts apsekošanas komisijā, konstatējot defektus Būvdarbu garantijas laika periodā.
4.4. Līguma izpildes termiņš ir provizorisks un ja Būvdarbu izpilde pārsniedz šo termiņu, Izpildītājam nav tiesību prasīt papildus samaksu sakarā ar izmaiņām Būvdarbu pabeigšanas termiņā (t.sk. gadījumā ja Būvdarbi tiek apturēti uz laiku). Ja Būvdarbu kopējais ilgums no Izpildītāja neatkarīgu un objektīvu iemeslu dēļ tiek pagarināts, tad attiecīgi tiek pagarināts Līguma izpildes termiņš.
4.5. Pasūtītājs vismaz 5 (piecas) darba dienas iepriekš brīdina Būvuzraugu, ja pēc Pasūtītāja iniciatīvas tiek apturēta Būvdarbu veikšana Būvobjektā, bet gadījumos, kad Būvdarbu veikšana tiek apturēta ne pēc Pasūtītāja iniciatīvas – iespējami īsā laikā pēc Būvdarbu apturēšanas Būvobjektā. Šādā gadījumā Līguma izpildes termiņš tiek pagarināts par tik dienām, par cik ir apturēta Būvdarbu veikšana. Šādā Būvdarbu apturēšanas gadījumā Izpildītājan nav tiesību pieprasīt papildus samaksu vai jebkādu zaudējumu atlīdzību. Ja Būvdarbu veikšana tiek atsākta, paziņojumu par Pakalpojuma sniegšanas atsākšanu Pasūtītājs nosūta Izpildītājam vismaz 5 (piecas) darba dienas pirms Būvdarbu uzsākšanas Būvobjektā.
5. IZPILDĪTĀJA PIENĀKUMI UN TIESĪBAS

5.1. Izpildītāja pienākumi:
5.1.1. Izstrādāt būvuzraudzības plānu saskaņā ar DVP un darbu organizēšanas projektu, un atskaiti par paveiktajiem darbiem;
5.1.3. nodrošināt nepārtrauktu Būvniecības procesa uzraudzību, tas ir, būvuzraudzība jāveic, kad vien tiek veikti Būvdarbi; 
5.1.4. vadīt uzraudzības izpildi un izpildei norīkotos darbiniekus;

5.1.5. kontrolēt un veicināt Būvdarbu veikšanu saskaņā ar Līguma nosacījumiem;
5.1.6. nodarbināt atbildīgo Būvuzraugu;
5.1.7. pēc Pasūtītāja norādījumiem katru nedēļu organizēt un vadīt būvdarbu gaitas apspriešanas sapulces, veikt to protokolēšanu. Sapulcēs piedalās Izpildītāja, Pasūtītāja, Būvdarbu veicēja un citu pieaicināto būvniecības dalībnieku pārstāvji, parakstītie sapulču protokoli ir saistoši visiem būvniecības dalībniekiem;
5.1.8. iknedēļas apspriedēs informēt par Būvdarbu gaitu, kā arī pēc Pasūtītāja pieprasījuma sniegt rakstisku informāciju par saviem lēmumiem un Būvdarbu gaitu;
5.1.9. sniegt iespējamo problēmu risinājumus, nesaskaņu vai neskaidrību gadījumos starp Pasūtītāju, galveno Būvdarbu veicēju un būvniecības ieceres dokumentācijas autoru – Autoruzraugu;
5.1.10. analizēt galvenā Būvdarbu veicēja iesniegtās tāmes, darbu veikšanas projektus, darbu veikšanas kalendāros grafikus, un citus ar būvniecību saistītos dokumentus, sekot līdzi autoruzraudzības procesam, piedalīties neparedzēto būvdarbu, projekta risinājumu izmaiņu izvērtēšanā un sagatavot par šiem jautājumiem ieteikumus un komentārus, informēt un konsultēt Pasūtītāju;
5.1.11. dot Būvdarbu veicējam, nepieciešamos norādījumus rīkojumus, saskaņojumus un apstiprinājumus, pārraudzīt paveikto būvdarbu pieņemšanu atbilstoši Ministru kabineta 02.09.2014. noteikumiem Nr. 529 “Ēku būvnoteikumi” u.c. saistošiem būvnoteikumiem;
5.1.12. dot Būvdarbu veicējam nepieciešamos rīkojumus par Būvdarbu izpildi un defektu novēršanu. Būvniecības ieceres dokumentācijas nepilnību gadījumā konsultējas ar Autoruzraugu un sagatavot lēmumus par izmaiņām Būvniecības ieceres dokumentācijā. Pārbaudīt būvatļaujas autora sagatavoto izmaiņu risinājumus, iesniegt Pasūtītājam pamatotu izvērtējumu par veikto izmaiņu nepieciešamību un to atbilstību Būvniecības ieceres dokumentācijas mērķim; 

5.1.13. vērtēt Būvdarbus, pārbaudīt un ar parakstu apstiprināt Aktu par izpildītiem darbiem, noteikt konstatēto defektu ietekmi uz būves kalpošanu un sagatavot ar aprēķiniem pamatotu kvalitātes novērtējuma ziņojumu;
5.1.14. uzņemt fotogrāfijas, kurās uzskatāmi redzami novērojumi, problēmas, fakti, situācija vai jebkāds cits, kas papildina vai izskaidro rakstīto un iekļauj to atskaitēs.

5.1.15. veikt piegāžu pārbaudes, sekot kritiskajiem tehnoloģiskajiem indikatoriem, veikt Būvdarbu apjomu pārbaudes. Kontrolēt darbu izbūves procesu, veikt nepieciešamos mērījumus un veikt pierakstus brīvā formātā, kā arī veikt augstāk minēto procesu fiksēšanu, fotografējot;
5.1.16. pārbaudīt un ar parakstu apstiprināt būvdarbu vadītāja ikdienas ierakstus būvdarbu žurnālā, kontrolēt, vai ir atbilstoši aizpildītas visas būvdarbu žurnāla daļas, ierakstīt norādījumus būvdarbu vadītājam būvdarbu žurnālā un veikt atzīmes par šo norādījumu izpildi;
5.1.17. pārbaudīt būvdarbu tehnoloģisko procesu secību un kvalitātes atbilstību Latvijas Būvnormatīvu prasībām un būvniecības ieceres dokumentācijā, darbu veikšanas projektam, kā arī būvniecību, darba drošību un ugunsdrošību reglamentējošiem normatīviem aktiem.

5.1.18. pārbaudīt būvdarbos izmantojamo materiālu, pielietoto tehnoloģiju u.t.t. ražotāju (piegādātāju) - atbilstības deklarācijas, kā arī būvizstrādājumu atbilstību Būvniecības ieceres dokumentācijai.

5.1.19. atskaitīties saskaņā ar sadaļu “Atskaites”, kā arī pēc Pasūtītāja pārstāvja pieprasījuma ziņot un sniegt papildus informāciju par saviem lēmumiem un Būvdarbu gaitu;
5.1.20. nekavējoties brīdināt būvdarbu vadītāju un pasūtītāja pārstāvi, ja Būvdarbu veikšanai nepieciešama Pasūtītāja rīcība. Ja Būvdarbu laikā rodas situācijas, kas apdraud Būvdarbu kvalitāti, termiņus, izmaksas vai pārkāpj normatīvo aktu prasības, pieņemt lēmumu par apdraudējuma novēršanu.

5.1.21. norīkot Līgumā norādīto būvuzraugu veikt būvuzraudzību Būvobjektā;

5.1.22. nodrošināt iesaistītā būvuzrauga nomaiņu nekavējoties uz līdzvērtīgas vai augstākās, ja pieļaujams, kvalifikācijas būvspeciālistu atbilstoši Līguma nosacījumiem un spēkā esošajiem normatīvajiem aktiem, gadījumos, kad iesaistītais būvuzraugs nav spējīgs vai tiesīgs pildīt būvuzrauga pienākumus;
5.1.23. pārbaudīt, vai pirms Būvdarbu uzsākšanas ir veikti visi Būvdarbu sagatavošanas darbi;
5.1.25. apturēt Būvdarbus Būvobjektā normatīvajos aktos paredzētajos gadījumos un, ja tiek konstatēti pārkāpumi, kas saistīti ar Būvdarbu līguma nosacījumu neievērošanu;

5.1.26. vadīt un protokolēt būvsapulces. Būvsapulces notiek katru nedēļu, par laiku un vietu vienojoties ar iesaistītajām pusēm;
5.1.27. nodrošināt, ka Līguma izpildē piedalās kvalificēts un pieredzējis personāls;

5.1.28. Izpildītājam nekavējoties ir jānomaina Pakalpojumu izpildē iesaistīts personāls, ja to rakstiski pieprasa Pasūtītājs un pamato ar kādu no šādiem iemesliem:

5.1.28.1. Līguma noteikumiem neatbilstošu vai paviršu pienākumu pildīšanu vai pienākumu nepildīšanu;

5.1.28.2. atkārtotu tādu darbību veikšanu, kas kaitē darba drošībai, veselībai vai vides aizsardzībai.

5.1.29. atbildēt par tā piesaistīto apakšuzņēmēju pakalpojuma izpildi atbilstoši Līgumam, Darba uzdevuvam un Būvniecības ieceres dokumentācijai;

5.1.30. nodrošināt saistību izpildi pret tā piesaistītajiem apakšuzņēmējiem, tajā skaitā samaksas veikšanu;

5.1.31. Būvniecības darbu veikšanas laikā ievērot Dabas aizsardzības prasības, Darba drošības noteikumus.

5.1.32. pildīt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus.
5.2. Izpildītāja tiesības:
5.2.1. saņemt samaksu par Līguma nosacījumiem, Līguma pielikumu noteikumiem un spēkā esošo normatīvo aktu prasībām atbilstoši sniegtajiem Pakalpojumiem;

5.2.2. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Izpildītājam Līgumā noteikto saistību izpildei;

5.2.3. pēc savas iniciatīvas sniegt Pasūtītājam informāciju Līgumā noteikto saistību izpildes gaitu;

5.2.4. izmantot citas šajā Līgumā, Līguma pielikumos vai spēkā esošajos normatīvajos aktos noteiktos tiesības.
6. PASŪTĪTĀJA PIENĀKUMI UN TIESĪBAS

6.1. Pasūtītāja pienākumi: 
6.1.1. pieņemt un apmaksāt Līguma nosacījumiem, Līguma pielikumu noteikumiem un spēkā esošo normatīvo aktu prasībām atbilstoši sniegtus Pakalpojumus;

6.1.2. pārbaudīt Izpildītāja iesniegto apdrošināšanas dokumentu atbilstību Līguma, Līguma pielikumu un spēkā esošo normatīvo aktu prasībām, kā arī, ja iesniegts neatbilstošs dokuments, pieprasīt Izpildītājam 5 (piecu) darba dienu laikā atkārtoti iesniegt Līguma, Līguma pielikumu un spēkā esošo normatīvo aktu prasībām atbilstošu dokumentu;

6.1.3. pēc Izpildītāja pieprasījuma sniegt tam Pasūtītāja rīcībā esošo informāciju un visu dokumentāciju, kas nepieciešama Izpildītājam Līgumā noteikto saistību izpildei;
6.1.4. savlaicīgi un Līgumā noteiktā kārtībā izskatīt visus no Izpildītāja saņemtos sarakstes dokumentus un, ja dokumentā tieši norādīts, sniegt atbildes;
6.1.5. pildīt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus.


6.2. Pasūtītāja tiesības:
6.2.1. dot Izpildītājam saistošus norādījumus attiecībā uz Pakalpojumu sniegšanu;

6.2.2. pieprasīt no Izpildītāja aktuālu informāciju par Pakalpojumu sniegšanas gaitu;

6.2.3. skaidrot Līgumu, Tehnisko specifikāciju (Darba uzdevumu), lai nodrošinātu labāku Pakalpojumu sniegšanu; 

6.2.4. no trešām personām iegūt vai saņemt uz Pakalpojumu sniegšanu attiecināmu informāciju, atzinumus vai dokumentāciju;

6.2.5. izmantot citas šajā Līgumā, Līguma pielikumos vai spēkā esošajos normatīvajos aktos noteiktos tiesības.
7. ATSKAIŠU IESNIEGŠANAS KĀRTĪBA

7.1. Izpildītājs līdz katra mēneša 10.datumam sagatavo un iesniedz Pasūtītājam būvuzraudzības ikmēneša atskaites, tajās ziņojot par iepriekšējā mēneša Būvdarbu gaitu, Būvobjektā paveiktajiem Būvdarbiem, Būvdarbu laika grafika ievērošanu, kā arī pievienojot fotofiksācijas un būvuzraudzības grupas darba laika uzskaites tabeli.
7.2. Būvuzraudzības pabeigšanas atskaiti Izpildītājs iesniedz 15 (piecpadsmit) kalendāro  dienu laikā pēc Būvdarbu pabeigšanas.
7.3. Būvdarbu pabeigšanas atskaitē jāiekļauj:
7.3.1. atskaite par Būvdarbu veicēja iepriekšējā periodā un pavisam kopā veiktajiem Būvdarbiem;
7.3.2. faktiskais Būvdarbu izpildes grafiks;
7.3.3. Būvniecības ieceres dokumentācijas un Būvdarbu veicēja novērtējums;
7.3.4. akts par Būvobjekta izpilddokumentācijas pieņemšanu (t.sk. būvniecības informācijas sistēmā);
7.3.5. akts par paveikto būvuzraudzību un rēķins.
7.4. Būvdarbu pabeigšanas atskaites vienu eksemplāru jāiesniedz Pasūtītajam elektroniski ar drošu elektronisko parakstu vai divos eksemplāros papīra formātā iesietas, vienu eksemplāru ievietojot BIS.
8. INFORMĀCIJAS IZMANTOŠANA
8.1. Visa informācija un dokumentācija, kuru Izpildītājs saņem no Pasūtītāja vai iegūst Pakalpojumu sniegšanā, ir izmantojama tikai un vienīgi Pakalpojumu sniegšanas ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
8.2. Visa informācija un dokumentācija, kuru Pasūtītājs saņem no Izpildītāja vai iegūst Pakalpojumu sniegšanā, ir izmantojama tikai un vienīgi Pakalpojumu sniegšanas ietvaros. Tās izmantošana citiem mērķiem ir pieļaujama vienīgi ar Izpildītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
9. APDROŠINĀŠANA 

9.1. Izpildītājs nodrošina atbildīgā būvuzrauga profesionālās civiltiesiskās atbildības apdrošināšanas nosacījumu ievērošanu:
9.1.1. Izpildītājs 5 (piecu) darba dienu laikā no Līguma abpusējas parakstīšanas dienas iesniedz Pasūtītājam spēkā esošus Līguma izpildē iesaistītā atbildīgā būvuzrauga profesionālās civiltiesiskās atbildības apdrošināšanas līgumu, kas atbilst Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajām prasībām, un to apmaksas dokumentus, uzrādot minēto dokumentu oriģinālus, kas apliecina šādu apdrošināšanas polišu esamību;
9.1.2. Izpildītāja izpildē iesaistītā atbildīgā būvuzrauga profesionālās civiltiesiskās atbildības apdrošināšanas līgums ar atbildības apdrošināšanu 100% apmērā no Līgumcenas;

9.1.3. Izpildītājs Līguma izpildē iesaistītā atbildīgā būvuzrauga profesionālās civiltiesiskās atbildības apdrošināšanas līgumu uztur spēkā visu Būvdarbu laiku.
9.2. Līguma izpildē iesaistītā atbildīgā būvuzrauga profesionālās civiltiesiskās atbildības apdrošināšanas līgumā kā trešajai personai jābūt minētam Pasūtītājam un tajā jābūt iekļautam apdrošinātāja apliecinājumam, ka apdrošinātājs neizmantos tam likumā “Par apdrošināšanas līgumu” piešķirtās tiesības izbeigt apdrošināšanas līgumu Izpildītāja maksātnespējas vai likvidācijas gadījumā.

9.3. Pirms Līgumā noteikto apdrošināšanas polišu parakstīšanas, attiecīgā apdrošināšanas polise, apdrošināšanas līgums, kā arī jebkādi grozījumi apdrošināšanas polisē iepriekš ir rakstveidā jāsaskaņo ar Pasūtītāju. Gadījumā, ja Izpildītājs neievēro šajā punktā noteikto, uzskatāms, ka Izpildītājs nav izpildījis šajā Līgumā noteikto pienākumu par apdrošināšanas polišu nodrošināšanu un uzturēšanu Līgumā noteiktajā kārtībā un termiņā.

10. APAKŠUZŅĒMĒJU UN PERSONĀLA NOMAIŅAS UN IESAISTES KĀRTĪBA

10.1. Izpildītājs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.

10.2. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

10.3. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:

10.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

10.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4. 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;

10.3.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir 10000,00 EUR no kopējās iepirkuma līguma vērtības, atbilst Publisko iepirkumu likuma 42. panta otrās daļas 1., 2., 3., 4. 5., 6., 7., 10., 11., 12., 13. un 14. punktā minētajiem pretendentu izslēgšanas iemesliem;

10.3.4. apakšuzņēmēja maiņas rezultātā tiktu izdarīti tādi grozījumi Izpildītāja iepirkuma iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

10.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

10.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

10.6. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

11. LĪGUMSODI UN ZAUDĒJUMI

11.1. Ja Pasūtītājs bez pamatojuma neveic maksājumu Līgumā noteiktajā termiņā, tad Izpildītājs ir tiesīgs piemērot līgumsodu 0,5 % (nulle komats pieci procenti) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no Līguma cenas.

11.2. Ja Izpildītājs neveic Līgumā un tā pielikumos paredzētos pienākumus vai neveic pienākumus Līgumā un tā pielikumos noteiktajos termiņos, vai nesniedz Pasūtītāja pieprasīto informāciju Pasūtītāja noteiktajos termiņos, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no Līguma cenas par katru kavējuma dienu, bet kopsummā ne vairāk kā 10 % (desmit procenti) no Līguma cenas.

11.3. Ja Izpildītāja parakstītajā Būvdarbu veicēja sagatavotajā ikmēneša Būvdarbu izpildes aktā par iepriekšējā mēnesī faktiski izpildītajiem Būvdarbiem Pasūtītājs konstatē Būvdarbus, kas satur defektus un/vai trūkumus, tad Pasūtītājs ir tiesīgs piemērot līgumsodu līdz 5 % (pieci procenti) apmērā no Līgumcenas par katru konstatēto gadījumu.
11.4. Ja Izpildītājs nepilda/neievēro citas šajā Līguma nodaļā neminētos Līguma nosacījumus, Līguma pielikumu noteikumus, spēkā esošo normatīvo aktu prasības un/vai Pakalpojumu saņēmēja saistošus norādījumus, tad Pasūtītājs ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto gadījumu.

11.5. Ja Izpildītājs Līgumā noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam par Pakalpojumu sniegšanu vai ietur to no Līguma saistību izpildes nodrošinājuma.

11.6. Līgumsoda samaksa neatbrīvo Puses no pienākuma pildīt Līgumā noteiktās saistības.

11.7. Līgumsodu kopējā vērtība nedrīkst pārsniegt 10 % (desmit procenti) no Līguma cenas.

11.8. Katra Puse atbild un atlīdzina otrai Pusei vai trešajām personām radītos zaudējumus atbilstoši spēkā esošajiem normatīvajiem aktiem.

11.9. Izpildītājs atbild un atlīdzina otrai Pusei vai trešajām personām radītos zaudējumus atbilstoši spēkā esošajiem normatīvajiem aktiem, ko tā iesaistītie apakšuzņēmēji ar savu prettiesisko darbību vai bezdarbību ir nodarījuši.

12. NEPĀRVARAMA VARA

12.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies Nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst.

12.2. Pusei, kas atsaucas uz Nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi publiskas varas kompetenta iestāde un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz Nepārvaramas varas apstākļiem kā savu Līgumsaistību nepienācīgas izpildes pamatu.

12.3. Ja Nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.

13. LĪGUMA GROZĪJUMI UN ATKĀPŠANĀS NO LĪGUMA IZPILDES

13.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
13.2. Līgums var tikt izbeigts pirms termiņa jebkurā brīdī, Pusēm par to rakstiski vienojoties, ja zūd nepieciešamība Līguma pilnīgai vai atlikušai izpildei.
13.3. Līguma izpildes termiņš var tikt pagarināts gadījumos, kad tiek pagarināts Būvdarbu veicēja Būvdarbu līgums, un tas tiek pagarināts uz Būvdarbu veicēja Būvdarbu līguma pagarinājuma termiņu.

13.4. Izpildītājam ir tiesības vienpusēji atkāpties no Līguma izpildes, rakstveidā brīdinot par to Pasūtītāju 30 (trīsdesmit) dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Izpildītāja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.

13.5. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Izpildītāju 10 (desmit) darba dienas iepriekš un neatlīdzinot zaudējumus sekojošos gadījumos:
13.5.1. Izpildītājs sniedz Pakalpojumus neatbilstoši Līguma, Līguma pielikumu vai spēkā esošu normatīvo aktu prasībām, vai Pasūtītāja likumīgiem norādījumiem un pēc Pasūtītāja rakstisku iebildumu saņemšanas 5 (piecu) darba dienu laikā nav novērsis pārkāpumu;

13.5.2. Pasūtītājam zūd nepieciešamība saņemt Pakalpojumu;

13.5.3. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
13.5.4. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
13.6. Pasūtītājam ir tiesīgs nekavējoties atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus sekojošos gadījumos:
13.6.1. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
13.6.2. Izpildītājs nav spējīgs vai tiesīgs sniegt Pakalpojumus atbilstoši Līguma, Līguma pielikumu vai spēkā esošu normatīvo aktu prasībām.

13.7. Ja Līgums tiek abpusēji izbeigts vai notiek atkāpšanās no Līguma izpildes, tad Izpildītājs  nekavējoties pārtrauc Pakalpojumu sniegšanu un sastāda Aktu par sniegtajiem Pakalpojumiem, kuru paraksta Pušu pilnvarotas personas. Par sniegtajiem Pakalpojumiem tiek uzskatīti tikai tie, kuri sniegti saskaņā ar Līguma, Tehniskās specifikācijas (Darba uzdevuma), Būvniecības ieceres dokumentācijas  un spēkā esošo normatīvo aktu prasībām.
14. STRĪDU IZSKATĪŠANAS KĀRTĪBA

14.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā.

14.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.

15. FIZISKO PERSONU DATU AIZSARDZĪBA

15.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

15.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

15.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

15.4. Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.

15.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
16. CITI NOTEIKUMI

16.1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināmas būtiskas informācijas izmaiņas, tad tā nekavējoties, ne vēlāk kā 3 (trīs) darba dienu laikā, rakstiski informē par to otru Pusi.

16.2. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

16.3. Līguma saistību izpildes nodrošināšanai un kontrolei Puses nosaka sekojošas atbildīgās personas:
16.3.1. no Pasūtītāja puses  –  vārds, uzvārds, amats: _______, tālrunis: ______, e-pasta adrese: _______;
16.3.2. no Izpildītāja puses –  vārds, uzvārds, amats: _______, tālrunis: ______, e-pasta adrese: _______.
16.4. Izpildītāja speciālists, kurš veiks Pakalpojumu:

16.4.1. Būvuzraugs____________________________, sertifikāta Nr.____________.

17. LĪGUMA PIELIKUMI
17.1. Līgumam ir sekojoši pielikumi: 

17.1.1. 1.pielikums – Darba uzdevums;

17.1.2. 2.pielikums – Finanšu piedāvājums.
17.2. Līguma pielikumi ir neatņemamas Līguma sastāvdaļas.

18. Pušu rekvizīti un paraksti

LĪGUMS UN TĀ PIELIKUMI PARAKSTĪTI AR DROŠU ELEKTRONISKO PARAKSTU UN SATUR LAIKA ZĪMOGU

